**APROB,**

**MINISTRUL SĂNĂTĂȚII**

**Prof. univ. dr. Alexandru RAFILA**

**REFERAT DE APROBARE**

*Ref.: Modificarea și completarea* Ordinului ministrului sănătăţii, al ministrului mediului şi pădurilor şi al preşedintelui Autorităţii Naționale Sanitare Veterinare şi pentru Siguranţa Alimentelor nr. 10/205/19/2013 privind tarifele percepute de autoritățile competente pentru activitățile aferente procedurilor de plasare pe piață a produselor biocide.

Punerea pe piață a produselor biocide având substanțe active aprobate se face conform prevederilor Regulamentului (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide

Punerea pe piață a produselor biocide având substanțe active aflate în perioada tranzitorie se face conform prevederilor Ordinului 10/368/11/2010 al ministrului sănătăţii, al ministrului mediului şi pădurilor şi al preşedintelui Autorităţii Naționale Sanitare Veterinare şi pentru Siguranţa Alimentelor privind aprobarea procedurii de avizare a produselor biocide care sunt plasate pe piață pe teritoriul României .

Potrivit art. 7 din Hotărârea Guvernului nr. 617/2014 privind stabilirea cadrului instituțional și a unor măsuri pentru punerea în aplicare a Regulamentului (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide, cu modificările și completările ulterioare, Ministerul Sănătăţii prin Institutul Naţional de Sănătate Publică, Ministerul Mediului şi Schimbărilor Climatice prin Agenţia Naţională pentru Protecţia Mediului şi Autoritatea Naţională Sanitară Veterinară şi pentru Siguranţa Alimentelor sunt autorităţi cu rol de implementare a Regulamentului, conform competenţelor, percep solicitanţilor tarife pentru activităţile aferente procedurilor de plasare pe piaţă a produselor biocide, aprobate prin ordin comun al ministrului sănătăţii, al ministrului mediului, apelor şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor.

Prin prezentul act normativ se reglementează următoarele m*odificări și completări ale* Ordinului ministrului sănătăţii, al ministrului mediului şi pădurilor şi al preşedintelui Autorităţii Naționale Sanitare Veterinare şi pentru Siguranţa Alimentelor nr. 10/205/19/2013 privind tarifele percepute de autoritățile competente pentru activitățile aferente procedurilor de plasare pe piață a produselor biocide:

* Modificări și completări ale Anexei nr. 1 privind tarifele percepute de autoritățile competente pentru activitățile aferente procedurilor de plasare pe piață a produselor biocide
* Modificări și completări ale Anexei nr. 2 privind tarifele percepute de autoritățile competente pentru activitățile aferente procedurilor de plasare pe piață a produselor biocide

Având în vedere că, tarifele percepute nu au fost adaptate din anul 2017, precum și faptul că:

- pe parcursul acestor ani prețul consumabilelor, materialelor au suferit creșteri semnificative

- cheltuielile directe ale autorităților, concretizate prin salariu mediu/ora a specialistilor implicati in evaluarea produselor biocide, respectiv medic primar, chimist principal, biolog principal, referent, expert au crescut,

- tarifele au fost stabilite și calculate de instituțiile evaluatoare a dosarelor produselor biocide: Institutul Național de Sănătate Publică, Agenția Naționala pentrui Protecția Mediului și Institutul pentru Controlul Produselor Biologice și Medicamentelor de Uz Veterinar, în baza prevederilor art. 6 din Ordinului 10/368/11/2010 al ministrului sănătăţii, al ministrului mediului şi pădurilor şi al preşedintelui Autorităţii Naționale Sanitare Veterinare şi pentru Siguranţa Alimentelor privind aprobarea procedurii de avizare a produselor biocide care sunt plasate pe piață pe teritoriul României, cu modificările și completările ulterioare coroborat cu prevederile art. 5 alin. (3) din Hotărârea Guvernului nr. 617/2014 privind stabilirea cadrului instituțional și a unor măsuri pentru punerea în aplicare a Regulamentului (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide,

- la reevaluarea tarifelor s-a tinut cont de prevederile art.7 alin. (2) din Hotărârea Guvernului nr. 617/2014 privind stabilirea cadrului instituțional și a unor măsuri pentru punerea în aplicare a Regulamentului (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide, respectiv s-au respectat prevederile art 80 alin. (3) din Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide, cu modificările și completările ulterioare.

Având în vedere cele expuse anterior, a fost elaborat proiectul de Ordin privind modificarea Anexelor nr. 1 și 2 laOrdinul ministrului sănătăţii, al ministrului mediului şi pădurilor şi al preşedintelui Autorităţii Naționale Sanitare Veterinare şi pentru Siguranţa Alimentelor nr. 10/205/19/2013 privind tarifele percepute de autoritățile competente pentru activitățile aferente procedurilor de plasare pe piață a produselor biocide**,** pe care dacă sunteţi de acord vă rugăm să-l aprobaţi în vederea publicării pe site-ul Ministerului Sănătății la rubrica Transparență Decizională.

**Director General,**

**Dr. Amalia ȘERBAN**